શનિ મંદિરની સામે પુરાતત્ત્વ ખાતાથી રક્ષિત તદ્દન ભિન્ન કૃતિવાળી વાવ છે અને તેની સંગાથે એક કુંડ છે. વાવ સંગાથે કુંડ હોય તેવી શનિની વાવ ખરેખર અલૌકિક છે, જે બહુ જ ઓછી જોવા મળે છે. શ્રદ્ધાળુઓ આ દુર્લભ વાવ-કુંડનાં દર્શને અચૂક આવે છે. આ વાવમાં જવા માટે અલગ પ્રકારનાં પગથિયાં અટપટાં છે અને એ બનાવવામાં બુદ્ધિકૌશલનો ઉપયોગ કરાયો છે. ઓછાં પગથિયાં અને તદ્દન ઓછી જગ્યામાંથી વાવના તળિયે જવાય છે. આ વાવ-કુંડમાં ચોમાસામાં ભરપૂર પાણી ભરાય છે ત્યારે એ એકદમ જોવાલાયક બની જાય છે. છતાં ચોતરફ પાણી અને પગથિયા જ્યાં જવાય છે તે જ કુંડ ઉનાળામાં પાણી ખૂટી જતાં વાવ બની જાય છે, આ એક અજીબ બુદ્ધિ વાપરીને કુનેહપૂર્વક બનાવેલું સ્થાપત્ય છે.